#### ANEXA Nr. 3

#### (Anexa nr.6 la Ordonanta Guvernului nr. 15/2002)

**Nivelul**

**tarifelor de trecere pentru utilizarea podului peste Dunăre între Giurgeni şi Vadu Oii**

**PARTEA I**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Nr. crt. | Categorie vehicul rutier | Tarif - lei  (cu TVA inclus) | Nr. treceri | Valabilitate |
|  | 1. | a) Vehicule rutiere de transport persoane cu cel mult 8+1 locuri pe scaune (inclusiv conducătorul auto) - autoturisme | 16,00 | 1 | o trecere |
|  | 257,00 | 20 | până la 31 decembrie |
|  | 0,00 | nelimitat | 23 decembrie |
|  | 0,00 | nelimitat | 6 luni calendaristice pentru riverani |
|  | b) Vehicule rutiere cu masa totală maximă autorizată mai mică sau egală cu 3,5 tone, exclusiv vehiculele rutiere de transport persoane | 16,00 | 1 | o trecere |
|  | 257,00 | 20 | până la 31 decembrie |
|  | 2. | a) Vehicule rutiere de transport persoane cu mai mult de 9 locuri pe scaune (inclusiv conducătorul auto) şi maximum 23 de locuri pe scaune (inclusiv conducătorul auto) | 38,00 | 1 | o trecere |
|  | 662,00 | 20 | până la 31 decembrie |
|  | b) Vehicule rutiere cu masa totală maximă autorizată mai mare de 3,5 tone şi mai mică de 12,0 tone, exclusiv vehiculele rutiere de transport persoane | 38,00 | 1 | o trecere |
|  | 662,00 | 20 | până la 31 decembrie |
|  | 3. | a) Vehicule rutiere de transport persoane cu mai mult de 23 de locuri pe scaune (inclusiv conducătorul auto) | 63,00 | 1 | o trecere |
|  | 1.095,00 | 20 | până la 31 decembrie |
|  | b) Vehicule rutiere cu masa totală maximă autorizată mai mare sau egală cu 12,0 tone şi cu maximum 3 axe (inclusiv), exclusiv vehiculele rutiere de transport persoane | 63,00 | 1 | o trecere |
|  | 1.095,00 | 20 | până la 31 decembrie |
|  | 4. | Vehicule rutiere cu masa totală maximă autorizată mai mare sau egală cu 12,0 tone şi cu minimum 4 axe (inclusiv), exclusiv vehiculele rutiere de transport persoane | 94,00 | 1 | o trecere |
|  | 1.628,00 | 20 | până la 31 decembrie |

**PARTEA 2  
Modul de aplicare a tarifelor**

A. Sunt exceptate de la plata tarifului de trecere vehiculele:

a) deţinute în proprietate sau, după caz, utilizate în baza unui drept legal, conform datelor înscrise în certificatul de înmatriculare, de:

I. unităţile Ministerului Apărării Naţionale;

II. unităţile Ministerului Afacerilor Interne;

III. unităţile Serviciului Român de Informaţii;

IV. unităţile Serviciului de Informaţii Externe;

V. unităţile Serviciului de Protecţie şi Pază;

VI. unităţile Serviciului de Telecomunicaţii Speciale;

VII. Administraţia Naţională a Penitenciarelor şi unităţile subordonate acesteia;

VIII. serviciile publice comunitare pentru situaţii de urgenţă, reglementate prin Ordonanţa Guvernului [nr. 88/2001](http://lege5.ro/App/Document/gm2dknjq/ordonanta-nr-88-2001-privind-infiintarea-organizarea-si-functionarea-serviciilor-publice-comunitare-pentru-situatii-de-urgenta?d=2025-07-17) privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea [nr. 363/2002](http://lege5.ro/App/Document/gm4tamzw/legea-nr-363-2002-pentru-aprobarea-ordonantei-guvernului-nr-88-2001-privind-infiintarea-organizarea-si-functionarea-serviciilor-publice-comunitare-pentru-situatii-de-urgenta?d=2025-07-17), cu modificările şi completările ulterioare;

IX. instituţii ale statului cu atribuţii în securitatea şi siguranţa naţională;

X. Compania Naţională de Administrare a Infrastructurii Rutiere - S.A. şi subunităţile acesteia;

XI. Inspectoratul de Stat pentru Controlul în Transportul Rutier;

XII. Societatea Naţională de Cruce Roşie din România;

XIII. serviciile de ambulanţă;

b) aparţinând Corpului diplomatic şi vehiculele de transport consular, identificate prin numere de înmatriculare specifice;

c) escortate de poliţie sau de jandarmerie, care nu se supun controlului, în interes de stat ori securitate naţională;

d) specializate, inclusiv vehiculele care efectuează transportul acestora, care participă la acţiuni de deszăpezire sau în situaţii de calamitate, dezastre naturale ori în situaţii de urgenţă cauzate de fenomene meteorologice deosebite comunicate de Administraţia Naţională de Meteorologie prin cod portocaliu ori roşu;

e) care efectuează transporturi de echipamente de prim ajutor şi ajutoare umanitare, utilajele destinate intervenţiilor sau vehiculele care transportă astfel de utilaje, în cadrul unor misiuni umanitare pe teritoriul României sau care tranzitează România în scop umanitar, la solicitarea Departamentului pentru Situaţii de Urgenţă din cadrul Ministerului Afacerilor Interne, în baza unui protocol de colaborare între cele două părţi care să prevadă metodologia de lucru, punctele de contact şi modalităţile de comunicare operativă între cele două părţi.

f) care aparţin forţelor NATO/SOFA, inclusiv vehiculele aparţinând componentei civile, în temeiul Legii [nr. 362/2004](http://lege5.ro/App/Document/gu3dmnrs/legea-nr-362-2004-pentru-aderarea-romaniei-la-acordul-dintre-statele-parti-la-tratatul-atlanticului-de-nord-cu-privire-la-statutul-fortelor-lor-semnat-la-londra-la-19-iunie-1951-si-la-protocolul-privi?d=2025-07-17) pentru aderarea României la Acordul dintre state părţi la [Tratatul](http://lege5.ro/App/Document/g42dmojv/tratatul-atlanticului-de-nord-din-04041949?d=2025-07-17) Atlanticului de Nord cu privire la statutul forţelor lor, semnat la Londra la 19 iunie 1951, şi la [Protocolul](http://lege5.ro/App/Document/g42tknry/protocolul-privind-statutul-comandamentelor-militare-internationale-infiintate-in-temeiul-tratatului-atlanticului-de-nord-din-28081952?d=2025-07-17) privind statutul comandamentelor militare internaţionale, înfiinţate în temeiul [Tratatului](http://lege5.ro/App/Document/g42dmojv/tratatul-atlanticului-de-nord-din-04041949?d=2025-07-17) Atlanticului de Nord, semnat la Paris la 28 august 1952;

g) care aparţin forţelor NATO/SOFA/PfP, inclusiv vehiculele aparţinând componentei civile, în temeiul Legii [nr. 23/1996](http://lege5.ro/App/Document/ge3denzq/legea-nr-23-1996-pentru-ratificarea-acordului-dintre-statele-parti-la-tratatul-atlanticului-de-nord-si-celelalte-state-participante-la-parteneriatul-pentru-pace-cu-privire-la-statutul-fortelor-lor-si-?d=2025-07-17) pentru ratificarea Acordului dintre statele părţi la [Tratatul](http://lege5.ro/App/Document/g42dmojv/tratatul-atlanticului-de-nord-din-04041949?d=2025-07-17) Atlanticului de Nord şi celelalte state participante la Parteneriatul pentru Pace cu privire la statutul forţelor lor şi a protocolului adiţional, încheiate la Bruxelles la 19 iunie 1995;

h) care aparţin (aflate în proprietate), sunt folosite de către, ori pentru forţele Statelor Unite ale Americii, în interesul forţei, vehiculele aparţinând componentei civile şi membrilor de familie şi vehiculele care aparţin unei terţe părţi care efectuează transporturi în interesul forţei, în temeiul Legii [nr. 260/2002](http://lege5.ro/App/Document/gm4tembz/legea-nr-260-2002-pentru-ratificarea-acordului-dintre-romania-si-statele-unite-ale-americii-privind-statutul-fortelor-statelor-unite-ale-americii-in-romania-semnat-la-washington-la-30-octombrie-2001?d=2025-07-17) pentru ratificarea [Acordului](http://lege5.ro/App/Document/hazdinbuhe/acordul-dintre-romania-si-statele-unite-ale-americii-pentru-imbunatatirea-conformarii-fiscale-internationale-si-pentru-implementarea-fatca-din-28052015?d=2025-07-17) dintre România şi Statele Unite ale Americii privind statutul forţelor Statelor Unite ale Americii în România, semnat la Washington la 30 octombrie 2001, cu modificările şi completările ulterioare;

i) care aparţin forţelor NATO/SOFA, NATO/SOFA/PfP, inclusiv vehiculele aparţinând componentei civile, în temeiul Legii [nr. 126/2016](http://lege5.ro/App/Document/gezdimrygm4q/legea-nr-126-2016-pentru-ratificarea-acordului-suplimentar-la-protocolul-de-la-paris-dintre-guvernul-romaniei-si-comandamentul-suprem-al-fortelor-aliate-din-europa-si-comandamentul-suprem-aliat-pentru?d=2025-07-17) pentru ratificarea [Acordului](http://lege5.ro/App/Document/gezdimrygqzq/acordul-suplimentar-la-protocolul-de-la-paris-intre-guvernul-romaniei-si-comandamentul-suprem-al-fortelor-aliate-din-europa-si-comandamentul-suprem-aliat-pentru-transformare-din-02122015?d=2025-07-17) suplimentar la Protocolul de la Paris dintre Guvernul României şi Comandamentul Suprem al Forţelor Aliate din Europa şi Comandamentul Suprem Aliat pentru Transformare, semnat la Bruxelles la 2 decembrie 2015;

j) care aparţin unei forţe armate, numai pe bază de reciprocitate, în temeiul Legii [nr. 291/2007](http://lege5.ro/App/Document/gm4tmnrqha/legea-nr-291-2007-privind-intrarea-stationarea-desfasurarea-de-operatiuni-sau-tranzitul-fortelor-armate-straine-pe-teritoriul-romaniei?d=2025-07-17) privind intrarea, staţionarea, desfăşurarea de operaţiuni sau tranzitul forţelor armate străine pe teritoriul României, republicată, cu modificările şi completările ulterioare;

k) care desfăşoară activităţi pentru asigurarea pazei patrimoniului drumurilor publice, întreţinerea curentă pe timp de vară şi de iarnă, lucrări de siguranţă rutieră şi reabilitare la pod, inclusiv drumul de acces, conform tabelelor aprobate de conducerea Companiei Naţionale de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

l) autoturismele deţinute în proprietate sau, după caz, folosite în baza unui drept legal, conform datelor înscrise în certificatul de înmatriculare, de riverani;

m) autoturismele deţinute sau, după caz, folosite în baza unui drept legal de către persoanele cu handicap accentuat sau grav sau deţinute de persoane îndreptăţite să beneficieze de gratuitate în numele persoanei cu handicap accentuat sau grav;

n) vehiculele destinate transportului şcolar, licenţiate pentru activitatea de transport persoane, doar pe perioada desfăşurării cursurilor şcolare, exclusiv perioada de vacanţă şcolară, sâmbăta, duminica şi sărbătorile legale;

o) vehiculele care aparţin unei terţe părţi, folosite în interesul unei forţe militare şi care efectuează transporturi în interesul armatei române sau a unei forţe militare, în cadrul unui acord la care România este parte.

B. NOTĂ:

1. pentru vehiculele de la lit. a)-c) şi lit. n) care nu prezintă însemne sau înscrisuri distincte specifice, aşa cum prezintă vehiculele specializate de poliţie, jandarmerie, ambulanţă, pompieri, cele ale Ministerului Apărării Naţionale (MApN), CD sau TC, dovada încadrării în excepţiile de plată se face prin prezentarea certificatului de înmatriculare sau a documentelor de transport;

2. prevederile de la lit. f)-j) şi o) se aplică în baza solicitărilor prealabile transmise de:

a) MApN, prin structurile proprii;

b) structurile militare internaţionale situate pe teritoriul României.

Structurile menţionate la lit. a) şi b) răspund pentru încadrarea transporturilor în excepţia de la plata tarifelor.

3. pentru vehiculele de la lit. d) şi k), dovada încadrării în excepţiile de plată se face prin prezentarea certificatului de înmatriculare şi numai în cazurile anunţate de Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

4. pentru vehiculele de la lit. l) şi m) dovada excepţiei de la plata tarifelor se face prin prezentarea permiselor de liberă trecere în original;

5. în vederea justificării trecerii vehiculelor scutite, personalul Agenţiei de Încasare Giurgeni are dreptul să păstreze o copie după documente justificative;

6. tarifele se aplică pentru fiecare trecere, indiferent de sensul de parcurs;

7. tarifele pentru 20 de treceri sunt valabile pentru acelaşi tip de vehicul rutier, în baza unor bilete matcă-cupon preplătite, cu valabilitate până la data de 31 decembrie a fiecărui an;

8. tarifele pentru 20 de treceri sunt valabile numai pentru plata integrală anticipată;

9. biletele matcă-cupon preplătite se vor elibera cel puţin în următoarele puncte de lucru ale Companiei Naţionale de Administrare a Infrastructurii Rutiere - S.A.: Agenţia de Încasare Giurgeni, Secţia de Drumuri Naţionale Feteşti şi Direcţia Regională de Drumuri şi Poduri Constanţa; alte puncte suplimentare faţă de cele menţionate vor fi publicate pe site-ul Companiei Naţionale de Administrare a Infrastructurii Rutiere - S.A.;

10. eliberarea biletelor matcă-cupon preplătite se face în urma depunerii unei cereri din partea persoanei juridice sau persoanei fizice care solicită treceri preplătite, la una din locaţiile menţionate la pct. 9;

11. biletele matcă-cupon vor fi eliberate în maximum 10 zile lucrătoare de la data înregistrării cererii prin care se solicită treceri preplătite la una din locaţiile menţionate la [pct. 9](http://lege5.ro/App/Document/gmytimjqga2a/ordinul-nr-1836-2018-pentru-aprobarea-unor-tarife-aplicate-de-compania-nationala-de-administrare-a-infrastructurii-rutiere-sa?pid=276278051&d=2025-07-17#p-276278051);

12. modelul pentru biletele matcă-cupon preplătite, modelul pentru cererea de eliberare a biletelor matcă-cupon preplătite şi procedura de emitere, gestionare şi control al acestora vor fi stabilite de Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

13. modelul pentru cererea de eliberare a biletelor matcă- cupon preplătite va fi publicat pe pagina web a Companiei Naţionale de Administrare a Infrastructurii Rutiere - S.A. şi a Direcţiei Regionale de Drumuri şi Poduri Constanţa;

14. pentru componenta civilă prevăzută la lit. f)-j) se eliberează permise de liberă trecere pe durată nedeterminată, de către Compania Naţională de Administrare a Infrastructurii Rutiere - S.A. . Modelul şi condiţiile de acordare se stabilesc interinstituţional. Permisele de liberă trecere vor fi anulate sau înlocuite în cazul în care persoanele nu mai beneficiază de dreptul acordat sau se modifică modelul permisului;

15. excepţiile de la plata tarifului de trecere menţionate la lit. l) se realizează în baza unor permise de liberă trecere, eliberate pentru o perioadă de 6 (şase) luni calendaristice, personalizate cu numărul de înmatriculare al vehiculului rutier deţinut sau utilizat în baza unui drept legal de riveran şi perioada de valabilitate;

16. prin riveran se înţelege persoana fizică ce are domiciliul situat de o parte a cursului Dunării şi locul de muncă/teren agricol deţinut în baza unui titlu de proprietate de cealaltă parte a cursului Dunării şi care utilizează podul pentru a se deplasa la/de la serviciu/teren agricol - de la/la domiciliu;

17. calitatea de riveran se atestă în baza adresei de domiciliu din actul de identitate şi a documentului emis de angajator din care să rezulte calitatea de angajat, adresa punctului de lucru unde îşi desfăşoară activitatea şi perioada angajării sau, după caz, a documentului emis de primărie/consiliul local din care să rezulte deţinerea unui teren agricol în baza unui titlu de proprietate şi locaţia terenului agricol;

18. documentele în baza cărora se recunoaşte calitatea de riveran vor fi prezentate în limba română, iar în cazul traducerilor acestea trebuie autorizate;

19. pentru fiecare riveran, exceptarea de la plata tarifului de trecere se acordă pentru un singur autoturism deţinut sau, după caz, utilizat în baza unui drept legal conform datelor înscrise în certificatul de înmatriculare sau deţinut de soţul/soţia solicitantului şi dobândit în timpul căsătoriei;

20. permisele de liberă trecere pentru riverani se vor elibera cel puţin în următoarele puncte de lucru ale Companiei Naţionale de Administrare a Infrastructurii Rutiere - S.A.: Agenţia de Încasare Giurgeni, Secţia de Drumuri Naţionale Feteşti şi Direcţia Regională de Drumuri şi Poduri Constanţa; alte puncte suplimentare faţă de cele menţionate vor fi publicate pe site-ul Companiei Naţionale de Administrare a Infrastructurii Rutiere - S.A.;

21. permisele de liberă trecere pentru riverani se acordă în urma depunerii unei cereri din partea persoanei care solicită exceptarea de la plata tarifului de trecere, la una din locaţiile menţionate la [pct. 2](http://lege5.ro/App/Document/gmytimjqga2a/ordinul-nr-1836-2018-pentru-aprobarea-unor-tarife-aplicate-de-compania-nationala-de-administrare-a-infrastructurii-rutiere-sa?pid=276278062&d=2025-07-17#p-276278062)0;

22. cererea pentru eliberarea permiselor de liberă trecere pentru riverani se depune până în data de 20 a lunii şi va fi însoţită de adeverinţa în original emisă de angajator sau, după caz, de la primărie/consiliul local, copie după certificatul de înmatriculare al vehiculului/cartea de identitate a vehiculului, copie după actul de identitate şi, după caz, copie după certificatul de căsătorie;

23. eliberarea permisului de liberă trecere şi/sau comunicarea răspunsului, după caz, se face cel târziu până în ultima zi lucrătoare din luna în care s-a depus documentaţia completă;

24. permisele de liberă trecere neridicate în termen de 45 de zile de la data depunerii documentelor se anulează, fiind necesară depunerea unei noi documentaţii complete pentru eliberarea unui nou permis de liberă trecere;

25. permisele de liberă trecere pentru riverani au valabilitate 6 (şase) luni începând cu data de 1 a lunii următoare în care sunt îndeplinite condiţiile de acordare a excepţiei;

26. modelul permiselor de liberă trecere pentru riverani, modelul pentru cererea de eliberare a permiselor de liberă trecere pentru riverani şi procedura de emitere, gestionare şi control al acestora vor fi stabilite de Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

27. modelul pentru cererea de eliberare a permiselor de liberă trecere pentru riverani va fi publicat pe pagina web a Companiei Naţionale de Administrare a Infrastructurii Rutiere - S.A. şi a Direcţiei Regionale de Drumuri şi Poduri Constanţa;

28. excepţiile de la plata tarifului de trecere menţionate la lit. m) se realizează în baza unor permise de liberă trecere eliberate pe o durată de 12 (douăsprezece) luni, de Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

29. pentru fiecare persoană cu handicap accentuat sau grav se acordă exceptarea de la plata tarifului de trecere pentru un singur autoturism. Autoturismul poate fi deţinut sau, după caz, utilizat în baza unui drept legal conform datelor înscrise în certificatul de înmatriculare de către persoana cu handicap sau de către una din persoanele îndreptăţite să beneficieze de gratuitate în numele persoanei cu handicap (soţ/soţie, copil/părinte, fraţi);

30. permisele de liberă trecere pentru persoanele cu handicap accentuat sau grav se acordă în urma depunerii unei cereri din partea persoanei cu handicap accentuat sau grav sau din partea uneia din persoanele îndreptăţite să beneficieze de gratuitate în numele persoanei cu handicap, la sediul Secţiei de Drumuri Naţionale Feteşti sau Direcţiei Regionale de Drumuri şi Poduri Constanţa;

31. cererea pentru eliberarea permiselor de liberă trecere pentru persoanele cu handicap accentuat sau grav se depune până în data de 20 a lunii şi va fi însoţită de "certificatul de încadrare în grad de handicap" în copie conformă cu originalul, din care să reiasă gradul de handicap accentuat sau grav, copie după certificatul de înmatriculare al vehiculului/cartea de identitate a vehiculului, copie după actul de identitate (certificat de naştere) a persoanei cu handicap accentuat sau grav şi copie după actul de identitate al uneia din persoanele îndreptăţite să beneficieze de gratuitate în numele persoanei cu handicap (soţ/soţie, copil/părinte, fraţi), după caz;

32. permisele de liberă trecere pentru persoanele cu handicap accentuat sau grav se vor elibera cel puţin în următoarele puncte de lucru ale Companiei Naţionale de Administrare a Infrastructurii Rutiere - S.A.: Secţia de Drumuri Naţionale Feteşti şi Direcţia Regională de Drumuri şi Poduri Constanţa; alte puncte suplimentare faţă de cele menţionate vor fi publicate pe site-ul Companiei Naţionale de Administrare a Infrastructurii Rutiere - S.A.;

33. eliberarea permisului de liberă trecere şi/sau comunicarea răspunsului, după caz, se face cel târziu până în ultima zi lucrătoare din luna în care s-a depus documentaţia completă;

34. permisele de liberă trecere neridicate în termen de 45 de zile de la data depunerii documentelor se anulează, fiind necesară depunerea unei alte documentaţii complete pentru eliberarea unui nou permis de liberă trecere;

35. permisele de liberă trecere pentru persoanele cu handicap accentuat sau grav au valabilitate 12 (douăsprezece) luni începând cu data de 1 a lunii următoare în care sunt îndeplinite condiţiile de acordare a excepţiei;

36. modelul permiselor de liberă trecere pentru persoanele cu handicap accentuat sau grav, modelul pentru cererea de eliberare a permiselor de liberă trecere pentru persoanele cu handicap accentuat sau grav şi procedura de emitere, gestionare şi control al acestora vor fi stabilite de Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa;

37. modelul pentru cererea de eliberare a permiselor de liberă trecere pentru persoanele cu handicap accentuat sau grav va fi publicat pe pagina web a Companiei Naţionale de Administrare a Infrastructurii Rutiere - S.A. şi a Direcţiei Regionale de Drumuri şi Poduri Constanţa;

38. în cazul modificării condiţiilor în baza cărora a fost acordată excepţia de la plata tarifelor, persoanele care au solicitat permisele de liberă trecere pentru riverani sau pentru persoanele cu handicap accentuat sau grav au obligaţia de a anunţa în scris Compania Naţională de Administrare a Infrastructurii Rutiere - S.A. prin Direcţia Regională de Drumuri şi Poduri Constanţa despre modificările survenite sau pierderea dreptului de gratuitate şi de a preda permisul de liberă trecere în original, în vederea anulării, în maximum 5 zile lucrătoare;

39. nerespectarea obligaţiilor prevăzute la [pct. 3](http://lege5.ro/App/Document/gmytimjqga2a/ordinul-nr-1836-2018-pentru-aprobarea-unor-tarife-aplicate-de-compania-nationala-de-administrare-a-infrastructurii-rutiere-sa?pid=276278080&d=2025-07-17#p-276278080)8 va conduce la recuperarea de către Direcţia Regională de Drumuri şi Poduri Constanţa, de la persoanele care au beneficiat de gratuitate, a sumelor calculate pentru perioada cuprinsă între data de la care nu mai sunt îndeplinite condiţiile de acordare a excepţiei şi data constatării neîncadrării în excepţie;

40. data de 23 decembrie a fiecărui an este considerată "Ziua Podului", în care autoturismele pot trece fără achitarea tarifului.